Diari Oficial de la Generalitat Valenciana


Sumari del DOGV 6899, del 09-11-2012 (2012/10087)

RESOLUCIÓ de 19 d'octubre de 2012, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es convoca un concurs públic per a la concessió d'incentius a xicotetes i mitjanes empreses per a la producció audiovisual de llargmetratges de contingut artístic, cultural i social que es roden totalment o parcialment a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6899

Data del DOGV
:   09-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10347


Data del document
:   19-10-2012

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 d'octubre de 2012, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es convoca un concurs públic per a la concessió d'incentius a xicotetes i mitjanes empreses per a la producció audiovisual de llargmetratges de contingut artístic, cultural i social que es roden totalment o parcialment a la Comunitat Valenciana. [2012/10759]
Amb el propòsit d'impulsar la creació d'obres audiovisuals a la Comunitat Valenciana i la promoció de la cultura i de les empreses de producció audiovisual i empreses de servicis a la Comunitat Valenciana, l'Institut Valencià de l'Audiovisual i de la Cinematografia Ricardo Muñoz Suay (IVAC) establix, entre els seus principals objectius, el suport al sector audiovisual valencià i a la creació d'obres audiovisuals de decidit contingut artístic i cultural, i que servisquen de foment de la cultura i de l'idioma valencià per mitjà de la concessió d'ajudes a la producció. El foment de la producció audiovisual per part de l'IVAC exercix un paper important per a garantir que puga expressar-se la cultura i la capacitat creativa que reflectisca la diversitat i la riquesa de la cultura europea en general, i la valenciana en particular. Estes ajudes estan establides en l'article 8.3.b de la Llei 1/2006, de 19 d'abril, de la Generalitat, del Sector Audiovisual. Per tot el que s'exposa, i d'acord amb l'article 49 de la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, per la qual es va aprovar l'Estatut d'Autonomia de la Comunitat Valenciana, fent ús de les facultats que em conferix la Llei 5/1998, de 18 de juny, de Creació de l'Institut Valencià de l'Audiovisual i de la Cinematografia Ricardo Muñoz Suay, i d'acord amb el que disposen la Llei 38/2003, de 17 de novembre, General de Subvencions, i la Llei 1/2006, de 19 d'abril, de la Generalitat, del Sector Audiovisual, resolc:
Primer
Convocar un concurs públic per a la concessió, per mitjà de concurrència competitiva, d'incentius per a la producció audiovisual a la Comunitat Valenciana, i aprovar les bases i els annexos pels quals es regiran estos incentius.
Segon
L'import global màxim d'estos incentius és de 730.000 euros, dels quals 565.000 euros es pagaran amb càrrec a la línia T7627000 del capítol VII del pressupost de l'any 2012 de l'IVAC, i els 165.000 euros restants amb càrrec al pressupost de 2013. Durant el transcurs de l'exercici actual es podrà ampliar l'import de la línia de subvenció en funció de la disponibilitat pressupostària.
Tercer
L'eficàcia d'esta convocatòria d'incentius queda condicionada a l'existència, en el pressupost de l'IVAC per a l'any 2013, de crèdit adequat i suficient per a atendre les ajudes que s'hi preveuen, d'acord amb el text refós de la Llei d'Hisenda Pública de la Generalitat Valenciana.
Quart
D'acord amb l'article 7.1 del Decret 147/2007, de 7 de setembre, del Consell, esta convocatòria ha sigut informada positivament, sota el règim N 309/2008, per la Comissió Europea sobre Compatibilitat amb el Mercat Comú, d'acord amb l'article 108 del Tractat.
Quint
Esta resolució produirà efectes des de l'endemà que es publique en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra este acte, que posa fi a la via administrativa, es podrà recórrer potestativament en reposició, o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la presidència de l'IVAC, en el termini d'un mes a comptar des de l'endemà de la publicació d'esta resolució.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini dos mesos comptats des de l'endemà de la publicació d'esta resolució.
València, 19 d'octubre de 2012.- La presidenta: Lola Johnson Sastre.
ANNEX I
Bases reguladores de la convocatòria pública per a l'adjudicació d'incentius a xicotetes i mitjanes empreses per a la producció audiovisual de llargmetratges que es roden totalment o parcialment a la Comunitat Valenciana
1. Objecte dels incentius
La convocatòria contempla els incentius a la producció de llargmetratges que es roden totalment o parcialment a la Comunitat Valenciana; que estiguen destinats a les sales d'exhibició cinematogràfica i s'estrenen en valencià; que tinguen una repercussió social, econòmica i comercial o que tinguen vocació cultural, innovadora en l'estil i en la forma, o que pertanguen a universos d'autor.
2. Modalitats
Els incentius regulats per esta resolució tenen com a objecte el suport a llargmetratges de ficció, animació i documentals.
3. Beneficiaris
3.1. Dins dels límits pressupostaris, i d'acord amb les condicions i els criteris que s'establixen en estes bases, podran obtindre estos incentius les persones físiques, les agrupacions d'interés econòmic i les xicotetes i mitjanes empreses de producció valencianes inscrites en el Registre Administratiu d'Empreses Audiovisuals de la Comunitat Valenciana i que tinguen la seu social i fiscal en este territori. No podran accedir a estes ajudes les entitats que estiguen constituïdes com a associacions.
3.2. Els projectes sol·licitants hauran de complir els requisits per a poder obtindre la consideració d'obres audiovisuals i cinematogràfiques valencianes d'acord amb l'article 10 de la Llei 1/2006, de 19 d'abril, de la Generalitat, del Sector Audiovisual. Seran desestimats els projectes que no complisquen les condicions per a obtindre la consideració d'obres audiovisuals i cinematogràfiques valencianes, les quals hauran de ser acreditades pel sol·licitant en el projecte. En cas de no fer-ho, se li revocaran les ajudes concedides.
Als efectes d'esta resolució, i d'acord amb l'article 10.2 de la Llei 1/2006, de 19 d'abril, de la Generalitat, del Sector Audiovisual, tindran la consideració d'obres audiovisuals i cinematogràfiques valencianes les obres originàries de la Comunitat Valenciana realitzades per una empresa de producció establida, a tots els efectes, a la Comunitat Valenciana i que complisquen els requisits següents:
- Que els autors (guionistes, directors i músics) de l'obra siguen residents a la Comunitat Valenciana, almenys en un 75%.
- Que els integrants dels equips tècnics i artístics que participen en l'elaboració, com ara els intèrprets (sense computar a este efecte els de figuració) i els directors de producció, de fotografia, de so, de muntatge, de decorats i de vestuari, siguen, almenys en un 75%, residents a la Comunitat Valenciana.
- Que el rodatge, excepte exigències del guió, la postproducció en estudi i els treballs de laboratori es realitzen en territori de la Comunitat Valenciana.
- Així mateix, tindran la consideració d'obres audiovisuals i cinematogràfiques valencianes les coproduïdes per una empresa de producció resident a tots els efectes a la Comunitat Valenciana, junt amb unes altres empreses de producció de fora de la Comunitat, sempre que l'empresa valenciana tinga, com a mínim, una participació del 30% en el cost total de la producció i la contribució dels equips tècnics i artístics valencians a esta tinga, almenys, el mateix percentatge.
3.3. Únicament podran ser beneficiaris d'estos incentius les persones individuals i les xicotetes i mitjanes empreses (PIMES) segons la definició establida en el Reglament (CE) número 800/2008, de la Comissió, de 6 d'agost de 2008.
Als efectes d'esta resolució, es considera xicoteta i mitjana empresa, segons la Recomanació de la Comissió Europea (DOCE L número 107/8, de 30 d'abril de 1996), la persona física o jurídica que reunisca els requisits següents:
Nombre de treballadors segons la plantilla mitjana anual
Dades econòmiques (en euros)
- Xicoteta empresa
Fins a 50 treballadors
Facturació anual inferior a set milions d'euros o balanç general anual inferior a cinc milions d'euros
- Mitjana empresa
Entre 50 i 249 treballadors
Facturació anual entre 7 i 40 milions d'euros o balanç general anual entre 5 i 27 milions d'euros.
3.4. No podran accedir a estos incentius els llargmetratges que, en el moment de la decisió de la comissió avaluadora corresponent, ja s'hagen convertit en pel·lícules i hagen rebut la preceptiva qualificació per part del Ministeri de Cultura, o hagen sigut presentats en festivals cinematogràfics.
4. Sol·licituds. Requisits generals i normes de tramitació
4.1. El termini de presentació de les sol·licituds és de 10 dies naturals a partir de l'endemà de la publicació d'esta resolució en el Diari Oficial de la Comunitat Valenciana.
4.2. Les sol·licituds es formalitzaran en el model d'instància (annex II) que es troba disponible en la pàgina web de l'IVAC, , i en les dependències administratives de l'IVAC, i juntament amb la documentació següent:
a) En cas de no estar inscrita en el Registre Administratiu d'Empreses Audiovisuals de la Comunitat Valenciana: fotocòpia compulsada de l'escriptura de constitució i dels actes jurídics que han d'inscriure's en el Registre Mercantil, d'acord amb el que establixen els articles 94 i següents del Reial Decret 1784/1996, de 19 de juliol, pel qual s'aprova el Reglament del Registre Mercantil; en el cas de sol·licitants establits en uns altres estats membres de la Unió Europea o de l'Espai Econòmic Europeu, document equivalent acreditatiu de l'existència de l'esmentada entitat, d'acord amb la legislació aplicable.
En cas d'estar inscrita en el Registre Administratiu d'Empreses Audiovisuals de la Comunitat Valenciana: annex II. Declaració responsable de l'administrador de l'empresa en què se certifique que la documentació esmentada es troba depositada en l'expedient corresponent a l'empresa del Registre Administratiu d'Empreses Audiovisuals de la Comunitat Valenciana, i que declare també la vigència d'esta i que les dades contingudes en l'esmentat expedient no han patit cap variació. Declaració de les subvencions, ajudes, ingressos o recursos sol·licitats, percebuts o concedits i pendents de percepció per unes altres administracions o institucions públiques i privades per a la mateixa finalitat, i que financen les activitats subvencionades, amb justificació documental de la seua quantia (annex II).
b) Dades bancàries, número de compte, agència i nom de l'entitat en què el sol·licitant desitge rebre l'ajuda, en cas de ser concedida. És necessari que la titular del compte corrent siga l'empresa sol·licitant de la subvenció (annex VII).
c) Declaració responsable de compliment de la normativa sobre integració laboral de persones amb discapacitat o, si és el cas, l'exempció d'esta obligació, d'acord amb el que disposa l'article 7 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat (DOGV número 4479, d'11.04.2003), i el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (annex II).
d) Declaració responsable de no concórrer en cap de les prohibicions per a obtindre la condició de beneficiari especificades en el punt 2 de l'article 13 de la Llei 38/2003, de 17 de novembre, General de Subvencions, d'acord amb el model que s'inclou com a annex II d'esta convocatòria.
e) Acreditació de l'empresa de posseir els pertinents drets de propietat intel·lectual sobre el guió, i, si és el cas, el d'opció sobre l'obra preexistent. En el cas de llargmetratges, pel·lícules per a televisió i minisèries de ficció per a televisió, contracte que acredite la cessió al productor dels drets sobre el guió i l'import de la contraprestació corresponent a l'autor, així com el document justificatiu del pagament a l'autor del guió d'acord amb el contracte o l'opció de compra.
f) En el cas de coproduccions caldrà aportar una còpia compulsada del contracte de coproducció.
g) Declaració d'obra cultural (annex II).
Per a ser beneficiaris de les ajudes regulades en esta resolució, els projectes hauran de complir, almenys, dos dels següents criteris culturals:
- Que l'acció de l'obra audiovisual tinga lloc principalment a la Comunitat Valenciana.
- Que almenys un dels personatges principals estiga lligat o bé amb la cultura valenciana o bé amb l'àmbit territorial lingüístic valencià.
- Que la versió original de l'obra audiovisual siga en valencià.
- Que el guió de l'obra audiovisual siga una adaptació d'una obra literària original.
- Que el tema de l'obra audiovisual forme part, o es derive, de la cultura o del patrimoni valencià o europeu.
- Que el tema de l'obra audiovisual es referisca a l'art o a un o a diversos artistes.
- Que el tema de l'obra audiovisual es referisca a personatges o a esdeveniments històrics.
- Que l'obra audiovisual tracte temes actuals, culturals, socials o polítics d'interés per a la població de la Comunitat Valenciana.
- Que el tema de l'obra audiovisual faça referència a un esdeveniment de significació universal i d'interés, fictici o real.
- Que l'obra audiovisual utilitze el patrimoni arquitectònic, arqueològic o natural de la Comunitat Valenciana per a reflectir el context cultural europeu.
h) Sis exemplars del projecte format per:
(Dels sis exemplars, un complet es presentarà en suport paper i els altres cinc en suport CD-ROM, DVD o USB. Els documents podran presentar-se en format PDF protegit (amb possibilitat d'imprimir el document); les imatges podran presentar-se en format JPG; els vídeos podran presentar-se en format Windows Media Video (WMV); els àudios podran presentar-se en format Windows Media Audio (WMA). Tots els projectes hauran de presentar les sis còpies del guió en suport paper, a més d'incloure-les en el CD-ROM o en el DVD. Els projectes la versió original dels quals siga en valencià també hauran d'incloure el guió en versió castellana. Si en els CD-ROM o en els DVD faltara alguna documentació de la requerida en el punt 4.2.g), es tindrà per no presentada i no es tindrà en compte per a ser valorada. En la mateixa situació es trobaran aquells CD-ROM o DVD que continguen alguna informació que no siga accessible per als membres de la comissió.)
1. En sobre tancat anònim, separat de la resta de documents que componen el projecte. Al sobre només ha de figurar el títol del projecte. Ni en l'exterior del sobre ni en el contingut ha de figurar cap referència a l'empresa productora o als membres de l'equip tècnic i artístic. En cas d'haver-hi alguna referència al projecte, quedarà exclòs de la convocatòria:
- Guió, sinopsi de 20 línies i sinopsi de 3 línies.
- Full resum del pressupost.
- Memòria de producció i direcció que descriga expressament el valor comercial, cultural i innovador del projecte.
2. Annex VI. Fitxa-resum del projecte (títol, sinopsi breu, fitxa tècnica breu, finançament).
3. Historial professional de l'empresa productora.
4. Pressupost de la producció d'acord amb el model que es facilitarà en l'IVAC i que està disponible en la pàgina web . Ha d'indicar el gasto previst aproximat que es realitzarà a la Comunitat Valenciana.
5. Pla de finançament raonat i degudament documentat per mitjà de l'aportació, si és el cas, dels contractes o dels acords subscrits a este efecte, amb especial referència a les aportacions, subvencions o ajudes sol·licitades o rebudes d'unes altres administracions o institucions públiques o privades.
6. Pla de comercialització de la producció que indique expressament el seu pla de difusió en festivals i en els entorns on l'obra audiovisual puga tindre la major repercussió. Pla de distribució.
7. Pla de treball, amb indicació del temps de rodatge, dates i localitzacions. Atés el caràcter biennal d'esta convocatòria, s'ha d'indicar si la subvenció se sol·licita per a l'exercici 2012 o 2012-2013. S'ha d'indicar amb exactitud el nombre total de dies de rodatge/gravació, les dates i les localitzacions exactes, i el nombre de dies de rodatge/gravació a la Comunitat Valenciana.
8. Composició de l'equip tècnic i artístic, amb presentació d'escrits de coneixement i interés per part dels principals components d'estos equips. Trajectòria professional de l'equip creatiu (director, guionista, director de fotografia, compositor de la música i productor executiu).
9. Empreses de servicis que participen en el projecte.
10. Còpies de contractes de coproducció, venda de drets a televisió, distribució, etc.
11. Annex IV. Informe detallat de l'empresa que acredite que el projecte complix les condicions per a obtindre la condició d'obra audiovisual i cinematogràfica valenciana d'acord amb l'article 10.2 de la Llei 1/2006, de 19 d'abril, de la Generalitat, del Sector Audiovisual.
12. Annex V. Declaració responsable sobre els criteris de valoració.
4.3. Tota la documentació requerida junt amb la sol·licitud ha d'adreçar-se a l'IVAC i presentar-se en el seu registre, o podrà enviar-se per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Amb la finalitat de facilitar la gestió administrativa, en cas de presentar la documentació en un registre diferent del de l'IVAC, podrà comunicar-se l'endemà per fax, telegrama o correu electrònic, , a l'esmentat Institut.
Així mateix, la sol·licitud podrà presentar-se per via telemàtica a través de la seu electrònica de la Generalitat, PROP. En este cas, la sol·licitud s'emplenarà amb l'aplicació informàtica establida a este efecte, i el sol·licitant haurà de disposar de firma electrònica d'entitats o de ciutadà emesa per l'Agència de Tecnologia i Certificació Electrònica (ACCV), , o DNI electrònic.
4.4. Qualsevol eventualitat o modificació que es produïsca en el projecte presentat haurà de ser comunicada a l'IVAC en el termini de deu dies des que es produïsca. Vista la modificació plantejada, els criteris per a la concessió de l'ajuda i la resta de condicions de la convocatòria, la corresponent comissió avaluadora, a través del director de l'IVAC, modificarà l'ajuda concedida.
4.5. Si la sol·licitud no inclou totes les dades exigides o hi falta alguna documentació especificada en els punts a, b, c, d, e, f i g de la base 4.2, s'instarà l'interessat a esmenar estos defectes en el termini de 10 dies, amb l'advertència que, si no ho fa així, es considerarà que desistix de la seua petició, segons disposa l'article 71.1 de la Llei 30/1992, de 26 de novembre, després de la resolució que haurà de ser dictada en els termes que preveu l'article 42 de l'esmentada llei. La documentació, de tipus no administrativa, prevista en la base 4.2.h, haurà de presentar-se inexcusablement en el termini establit en el punt 4.1; si no es fa així, la comissió no valorarà la documentació no presentada en el termini establit.
4.6. L'IVAC podrà sol·licitar a l'interessat que comparega personalment o que aporte els documents o la informació que considere necessaris per a l'estudi del projecte per al qual se sol·licita l'ajuda. L'IVAC podrà sol·licitar l'informe de professionals per a la valoració de qualsevol dels aspectes dels projectes.
4.7. El contingut d'informació falsa o que no es corresponga amb la realitat en el projecte suposarà la desestimació automàtica i la falta de valoració per part de la comissió, o, si és el cas, podrà produir-se la revocació de la subvenció concedida.
4.8. L'IVAC comprovarà en tots els beneficiaris la certificació positiva d'estar al corrent de les seues obligacions tributàries i davant de la Seguretat Social, en la forma establida en l'article 14.1.e de la Llei General de Subvencions i regulada en l'article 22 del Reial Decret 887/2006, de 21 de juliol, pel qual s'aprova el Reglament de la Llei General de Subvencions. Els sol·licitants d'estes ajudes, pel fet de sol·licitar l'ajuda, autoritzen l'IVAC a sol·licitar la certificació d'estar al corrent de les seues obligacions tributàries i davant de la Seguretat Social, així com a sol·licitar l'acreditació del document nacional d'identitat i el certificat d'empadronament en els casos en què ho considere convenient. El sol·licitant podrà denegar expressament el consentiment, i haurà d'aportar llavors la certificació en el termes previstos en el Reial Decret 887/2006.
4.9. En el projecte caldrà indicar expressament la data d'inici del rodatge a la Comunitat Valenciana. En cas de retardar-se en un termini superior a un mes des de la data indicada en el projecte o d'interrompre'l una vegada iniciat, sempre que la interrupció no estiga prevista en el pla de treball o siga per motius de força major, podrà comportar la revocació de l'ajuda.
4.10. No es permetran modificacions en el pla de rodatge que no estiguen justificades i aprovades prèviament per l'IVAC. La disminució del temps de rodatge a la Comunitat Valenciana en un percentatge superior al 20% del previst en el projecte comportarà la revocació de l'ajuda. L'IVAC podrà realitzar visites al rodatge quan ho considere convenient amb l'objecte de confirmar el compliment del pla de treball. En cas de detectar-se modificacions no justificades, es revocarà l'ajuda. La modificació del guió o de qualsevol element substancial del projecte haurà de ser autoritzat prèviament per l'IVAC.
5. Característiques de les ajudes
5.1. L'import de les ajudes regulades per esta resolució no podrà ser, en cap cas, d'una quantia que, aïlladament o en concurrència amb subvencions o ajudes d'unes altres administracions públiques o d'uns altres ens públics o privats, produïsca sobrefinançament. En cas de produir-se esta, es reduirà l'import de l'ajuda fins al límit màxim que corresponga.
5.2. Estes ajudes són incompatibles amb les ajudes concedides per la Generalitat per a xicotetes i mitjanes empreses del sector audiovisual de la Comunitat Valenciana per a la producció de programes seriats de televisió i amb uns altres tipus d'ajudes a la producció audiovisual convocades per l'IVAC.
6. Adjudicació de les ajudes
6.1. Vist l'informe de la comissió avaluadora, el director general de l'IVAC, o qui exercisca eixes competències, com a òrgan instructor, formularà una proposta de resolució provisional, que serà exposada al tauler d'anuncis de l'IVAC i en la pàgina web . Passats 10 dies, la Direcció de l'IVAC elevarà una proposta de resolució definitiva a la presidència de l'IVAC, que resoldrà l'adjudicació de les ajudes, la quantia i la distribució per anualitats.
En tot cas, eixa resolució haurà de ser dictada en el termini màxim de sis mesos a partir de la finalització del termini de presentació de sol·licituds. En cas que la convocatòria no siga resolta en el termini establit anteriorment, s'entendran desestimades totes les sol·licituds. La resolució d'adjudicació de les ajudes serà publicada en el Diari Oficial de la Comunitat Valenciana d'acord amb l'article 18 de la Llei General de Subvencions.
6.2. A partir de la data d'exposició de la proposta de resolució provisional, l'IVAC comprovarà, si és el cas, respecte als beneficiaris la certificació positiva d'estar al corrent de les seues obligacions tributàries i davant de la Seguretat Social, d'acord amb els articles 18, 19, 22 i 23 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. En cas de no autoritzar l'IVAC a fer-ho, serà el beneficiari qui haurà d'acreditar-ho. En cas de no poder-se acreditar la certificació positiva d'estar al corrent de les obligacions tributàries i davant de la Seguretat Social, la comissió avaluadora redactarà un nou informe que n'exclourà els sol·licitants que no hagen acreditat el compliment de les obligacions tributàries i davant de la Seguretat Social establit en l'article 14.1.e de la Llei General de Subvencions.
6.3. En cas que es produïra alguna renúncia o es revocara alguna subvenció, podrà disposar-se de la quantitat resultant per mitjà d'un nou informe de la comissió avaluadora, vist el qual la direcció de l'IVAC elevarà una nova proposta a la presidència de l'IVAC, la qual resoldrà incrementant la quantitat concedida a algun dels beneficiaris o incloent-n'hi d'altres inicialment exclosos, sempre que estos hagen aconseguit la valoració mínima d'acord amb els criteris de valoració.
6.4. Preferència en la concessió de les ajudes. Es complirà amb el que disposa l'article 8 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, i l'article 6 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.
6.5. Seran desestimats els projectes que no tinguen contingut de valor cultural d'acord amb el punt 4.2.g d'esta convocatòria.
7. Avals de les subvencions
En els casos en què la subvenció siga biennal, el beneficiari podrà presentar abans del 30 de desembre de 2012 un justificant dels servicis territorials de la Conselleria d'Economia, Indústria i Comerç d'haver constituït un aval o d'haver contractat una assegurança de caució per l'import de la subvenció assignat al 2012, en tots dos casos en la forma i les condicions que s'indiquen en el Reial Decret 1098/2001, de 12 d'octubre, a fi que li siga abonada la subvenció corresponent.
8. Obligacions dels beneficiaris
8.1. Les obligacions que, amb caràcter general, establix l'article 47 del text refós de la Llei d'Hisenda Pública de la Generalitat Valenciana per als beneficiaris de subvencions amb càrrec als pressupostos de la Generalitat i les que establix l'article 14 de la Llei 38/2003, de 17 de novembre, General de Subvencions.
8.2. Finalitzar l'activitat objecte de la subvenció dins de l'any que s'especifique en el respectiu pla de treball, i la possibilitat d'acreditar el cost de la producció, o de la participació en esta en el cas de coproducció, per mitjà d'un informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes, que es regirà pel que disposen les normes de procediment previstes en la legislació vigent en matèria d'auditories, i, en tot cas, d'acord amb els articles 30 i 31 de la Llei General de Subvencions. El beneficiari haurà de realitzar un gasto local equivalent,com a mínim, a l'import de l'incentiu concedit per l'IVAC, entenent per gasto local aquell realitzat al territori de la Comunitat Valenciana. Donat cas que el gasto local siga inferior a l'incentiu concedit per l'IVAC, podrà disminuir-se l'incentiu concedit per a ajustar-se al gasto local realitzat. El gasto local haurà de quedar reflectit en l'informe d'auditoria.
Els beneficiaris d'incentius per a llargmetratges hauran d'acreditar el cost de la producció per mitjà d'un informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes.
8.3. Comunicar a l'IVAC qualsevol eventualitat o modificació que puga afectar el desenvolupament de l'objecte de la subvenció en el termini de 10 dies des que es produïsca.
8.4. Fer constar en els títols de crèdit de la producció audiovisual i en la publicitat i propaganda d'esta la col·laboració de l'IVAC i de la Generalitat, i incorporar-hi el logotip que es facilitarà en l'IVAC.
8.5. Entregar a l'IVAC, amb duració indefinida i per al compliment dels seus fins de conservació i difusió del patrimoni audiovisual valencià, un material de preservació coherent amb el procés de rodatge, laboratori, postproducció i exhibició de la pel·lícula. Si en alguna fase d'este procés hi intervé el sistema fotoquímic, s'entregarà l'interpositiu, l'internegatiu o el negatiu original més el negatiu de so sincronitzat corresponents a la versió definitiva de la producció, en cas que s'hagen realitzat. Si la versió original de la producció no és en cap de les dos llengües oficials de la Comunitat Valenciana, s'entregarà, a més, la banda negra de subtítols o el fitxer per a la inserció dels subtítols. En tots els casos s'entregarà, a més, una còpia en Betacam Digital i dos DVD amb els distints idiomes acceptats per a la subvenció (valencià i castellà).
Si tot el procés es realitza per mitjà de sistemes electrònics, el material per a la preservació s'entregarà en el sistema, el format i el suport de més qualitat empleats en la producció: per a qualitats 2K o superiors s'entregarà un disc dur amb els arxius d'imatge i so sense compressió; per a qualitats HD s'entregarà una cinta HD SR, i per a qualitats PAL, s'entregarà Betacam Digital. Estos materials correspondran a la versió definitiva de la pel·lícula i als distints idiomes acceptats per a la subvenció (valencià i castellà). En tots els casos s'entregaran, a més, dos DVD.
Així mateix, s'entregarà informació tècnica de les qualitats, els formats i els suports empleats al llarg de tot el procés, segons el model que podrà emplenar-se a través del web de l'IVAC, .
En tots els casos s'entregarà material gràfic de promoció de la producció subvencionada (cartells, fotografies, pressbook, etc.) i se n'hi inclourà la sinopsi i una fitxa tècnica i artística actualitzada que podrà emplenar-se a través del web de l'IVAC, ); també hauran d'entregar-se tots aquells materials i documents que permeten una millor conservació del film i, especialment, els relatius al treball de laboratori i etalonatge de la pel·lícula.
El beneficiari haurà d'acreditar la possessió del codi ISAN del material audiovisual subvencionat.
El beneficiari haurà de presentar el certificat de qualificació de l'obra audiovisual del Ministeri de Cultura, si és el cas.
El beneficiari haurà d'entregar dos còpies del format digital (DVD, Blu-ray, etc.) que es realitze per a la venda pública.
En el cas dels DCP, hauran d'entregar-se sense encriptar per a facilitar la labor de l'IVAC.
8.6. Comunicar a l'IVAC la data d'inici i de finalització del rodatge o de la gravació. L'inici del rodatge o de la gravació definitiva, sempre que no incomplisca els punts 4.10 i 4.11 d'esta convocatòria, haurà de ser comunicat amb anterioritat al 30 de juny de 2013. Transcorregut este termini sense haver rebut la notificació expressa, se li podrà declarar decaigut en el seu dret a la subvenció concedida. En el cas d'incomplir la data de rodatge ininterromput comunicada a l'IVAC en un termini superior a un mes, se li podrà declarar decaigut en el seu dret a la subvenció concedida.
8.7. Si és el cas, comunicar per escrit, abans del 30 de juny de 2013, la renúncia a l'ajuda concedida, quan no siga possible la realització de la finalitat per a la qual haja sigut concedida o el compliment de les condicions previstes en estes bases i en l'article 14 de la Llei 38/2003, de 17 de novembre, General de Subvencions.
8.8. Reintegrar l'import de l'ajuda, una vegada cobrada, en els supòsits previstos en l'article 37 de la Llei 38/2003, General de Subvencions.
8.9. És d'aplicació el règim sancionador establit en el títol IV de la Llei 38/2003, General de Subvencions.
8.10. Presentar en l'IVAC el pressupost definitiu de l'obra audiovisual abans del 30 de juny de 2013.
8.11. Les empreses beneficiàries d'estes ajudes es comprometen a participar en totes aquelles activitats de promoció de l'audiovisual valencià organitzades per l'IVAC en les quals participen les obres subvencionades.
8.12. En coordinació amb l'IVAC, les empreses beneficiàries comptaran amb un representant de l'IVAC en totes aquelles activitats de promoció de les obres subvencionades que realitzen les productores (preestrenes, rodes de premsa, presentació de rodatges, presentació en festivals, etc.). L'IVAC posarà a disposició de totes les produccions subvencionades la sala Luis García Berlanga de l'edifici Rialto, per a la presentació, les preestrenes i les rodes de premsa, en cas que les empreses beneficiàries ho consideren convenient i sempre que la programació de la filmoteca ho permeta.
8.13. En el cas dels llargmetratges subvencionats, estrena en valencià en locals que projecten habitualment cine i que la taquilla compute davant de l'ICAA i, amb almenys, 10 sessions d'exhibició. L'estrena de la versió valenciana haurà de realitzar-se en el termini màxim de dos mesos des de l'estrena comercial. En cas de no realitzar-se estrena comercial, l'estrena en valencià haurà de produir-se en el termini màxim de tres anys des de la concessió de la subvenció. L'empresa productora beneficiària de l'ajuda haurà de comunicar prèviament les dates d'estrena del llargmetratge en versió valenciana, amb especificació de les localitats.
8.14. Les empreses productores que hagen obtingut subvenció, no duguen a terme la realització dels projectes subvencionats i incomplisquen els terminis de rodatge declarats abans del 30 de juny de 2013, d'acord amb la base 8.6, seran penalitzades i no podran presentar-se a la convocatòria d'estes ajudes del següent exercici.
8.15. El rodatge de la producció haurà de finalitzar abans del 15 de desembre de 2013. En cas de no haver-se rodat en eixa data, es revocarà l'ajuda concedida.
9. Justificació del gasto (annex III)
9.1. Els beneficiaris que hagen de justificar la totalitat de la subvenció dins de l'exercici econòmic 2012 hauran de complir les obligacions establides en el punt 8 d'este annex i presentar fins al 30 de desembre de 2012:
a) Acreditació del cost de la producció, o de la participació en esta en el cas de coproducció, per mitjà d'un informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes. L'estat del cost de la producció, així com la justificació de les seues partides integrants pel que fa a llargmetratges, es regiran per les normes de procediment previstes en la legislació vigent en matèria d'auditories audiovisuals. L'estat del cost de la producció i la justificació de les seues partides integrants pel que fa a curtmetratges i documentals de creació, es regiran pel que establix respecte d'això esta resolució, amb les especificacions establides en el punt 8.2 d'este annex i d'acord amb els articles 30 i 31 de la Llei General de Subvencions. El gasto local a la Comunitat Valenciana haurà de quedar reflectit en l'informe d'auditoria.
b) Justificant de l'IVAC d'haver depositat els materials indicats en la base 8.5 d'este annex.
c) Declaració actualitzada sobre subvencions sol·licitades, percebudes o concedides i pendents de percepció per unes altres administracions o institucions públiques o privades per a la mateixa finalitat, amb justificació documental de la seua quantia, o bé declaració que la informació facilitada respecte d'això en la sol·licitud no ha variat des de la data en què es va presentar.
d) Llista de títols de crèdit i plantilla d'informació de la producció, i informació tècnica de les qualitats, formats i suports empleats. Versió per a emplenar en línia mitjançant el web de l'IVAC, .
9.2. Les empreses beneficiàries que obtinguen una subvenció biennal hauran d'aportar:
a) Abans del 30 de desembre de 2012, una auditoria en què es justifiquen gastos realitzats el 2012 per un import, com a mínim, igual a la part de la subvenció fixada per a eixa anualitat. En substitució de l'auditoria, les empreses beneficiàries podran presentar un aval bancari per l'import de la subvenció adjudicada per a eixa anualitat. L'aval podrà ser tornat una vegada presentada l'auditoria. El gasto local a la Comunitat Valenciana haurà de quedar reflectit en l'informe d'auditoria.
b) Abans del 30 de novembre de 2013, complir les obligacions establides en la base 8 d'este annex I i presentar tota la documentació que s'ha especificat en els punts 9.1.c i d; i auditoria en què es justifiquen gastos realitzats el 2012 i el 2013 per un import, com a mínim, igual a la part de la subvenció fixada per a eixes anualitats. El gasto local a la Comunitat Valenciana haurà de quedar reflectit en l'informe d'auditoria.
c) Abans del 15 de desembre de 2013, en cas de no presentar el material exigit en la base 9.1.b, presentar un DVD amb el brut de totes les imatges rodades de la producció.
d) Abans del 30 de setembre de 2014, complir les obligacions establides en la base 8 d'este annex I i presentar tota la documentació que s'ha especificat en els punts 9.1.a i b.
9.3. Tota la documentació justificativa haurà d'adreçar-se a l'IVAC.
9.4. En cas que els justificants no siguen documents originals, s'acceptaran fotocòpies compulsades pel funcionari habilitat a este efecte.
9.5. Els crèdits pressupostaris afectes esta convocatòria, disposats i no pagats per falta de justificació o per ser esta insuficient o incorrecta, podran ser anul·lats al concloure l'exercici, i el beneficiari perdrà el dret a percebre la subvenció assignada a eixa anualitat.
9.6. Els justificants que s'aporten hauran de referir-se a gastos realitzats a partir de l'1 de gener de 2012 o que es referisquen inequívocament a la producció subvencionada, i que estiguen dins dels terminis marcats per la legislació vigent.
9.7. S'autoritza els beneficiaris d'estes ajudes a finalitzar l'objecte de l'ajuda de manera anticipada a la periodificació en anualitats que preveja la resolució de concessió d'esta convocatòria.
9.8. La falta de justificació dels gastos determinarà la pèrdua del dret al cobrament de l'ajuda concedida.
10. Pagament de les ajudes
10.1. El pagament de la subvenció concedida es farà efectiu després de l'aportació per part del beneficiari de la documentació requerida en els punts 9.1 i 9.2 de les bases d'este annex.
10.2. Es podrà anticipar el cobrament fins al 15% de la quantitat subvencionada amb càrrec al pressupost de 2012, després de la presentació d'un aval bancari o d'una assegurança de caució per este import o d'un document de valor equivalent, el qual es depositarà en la Conselleria d'Economia, Indústria i Comerç. L'aval serà tornat una vegada s'haja presentat la documentació justificativa i complides les altres obligacions establides.
10.3. En el cas dels llargmetratges es pagarà un 90% de la subvenció després de la justificació requerida en els punts 9.1 i 9.2 de les bases, i el 10% restant una vegada realitzada i acreditada l'estrena en valencià en les condicions especificades en la base 8.13.
11. Reintegrament de les quantitats percebudes
La concurrència de qualsevol dels supòsits previstos en els articles 36 i 37 de la Llei General de Subvencions, així com l'incompliment de les obligacions establides en les bases d'esta convocatòria, seran causa de revocació de la subvenció i obligaran, si és el cas, a la devolució de les quantitats percebudes i a l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament. Qualsevol alteració unilateral, per part del beneficiari, de les condicions tingudes en compte per a la concessió de l'ajuda podrà donar lloc a la modificació, o a l'anul·lació, si és procedent, de la resolució de la concessió després de la consulta a la comissió avaluadora corresponent.
12. Documentació presentada i préstec de còpies
12.1. Els projectes originals de la producció presentada romandran en l'expedient en poder de l'Institut Valencià de l'Audiovisual i de la Cinematografia.
12.2. No es realitzaran préstecs de les còpies de preservació de les produccions subvencionades depositades en l'arxiu de l'IVAC, llevat que la productora faça un depòsit previ del negatiu i adquirisca alhora el compromís de finançar la tirada d'una nova còpia si la còpia prestada ha patit desperfectes produïts durant el període de préstec.
13. Import de les ajudes i característiques
13.1. L'ajuda màxima concedida per a cada projecte no podrà superar el 50% del pressupost de producció, excepte en el cas de pel·lícules difícils i de caràcter experimental. Si en la coproducció hi participen diversos estats membres de la Unió Europea i de l'Espai Econòmic Europeu, la intensitat de l'ajuda podrà ser del 60% del pressupost. L'import d'esta ajuda, junt amb l'acumulació d'unes altres ajudes estatals per a la mateixa producció audiovisual, no podran superar el límit del 50% del pressupost en el moment de la concessió. S'entendrà per pel·lícules difícils aquelles que utilitzen en la versió original el valencià, aquelles que siguen la primera o la segona obra d'un director, les de baix pressupost i les que justifiquen els motius pels quals trobarien dificultats per a introduir-se en el mercat.
13.2. El rodatge, excepte exigències del guió, haurà de realitzar-se en territori de la Comunitat Valenciana, d'acord amb l'article 10 de la Llei 1/2006, de 19 d'abril, de la Generalitat, del Sector Audiovisual. La comissió avaluadora valorarà si el projecte complix els requisits exigits en l'esmentat article o si pot quedar exempt del rodatge a la Comunitat Valenciana per exigències del guió. En qualsevol cas, serà obligatori que el 75% del rodatge es realitze a la Comunitat Valenciana. Si un llargmetratge té previst un percentatge inferior al 75% de rodatge a la Comunitat Valenciana s'haurà de justificar per part de la productora i ser aprovat per la comissió.
14. Criteris de valoració
14.1. Per a la valoració dels projectes, fins a 100 punts, es consideraran els criteris següents:
1. Interés cultural i social, innovació, originalitat i qualitat, i valors artístics del guió (fins a un màxim de 35 punts).
a) El valor cultural, la innovació, l'estil narratiu i visual, la particular visió de l'autor, la qualitat i l'originalitat del guió es valoraran amb un màxim de 25 punts.
b) En cas que el projecte haja rebut una ajuda pública per a desenvolupar el projecte o l'escriptura del guió per part de l'IVAC o d'una altra institució, obtindrà un màxim de 5 punts.
c) Es valorarà amb un màxim de 5 punts que les protagonistes i/o la temàtica del projecte estiga vinculada a la dona.
2. Viabilitat del projecte, del seu pla de difusió i valoració d'equips tècnics i artístics (fins a un màxim de 40 punts).
La viabilitat es valorarà en funció del finançament consolidat i de l'autenticitat de la relació entre el projecte presentat, el seu pla de finançament, el pressupost i els costos reals de mercat. S'atorgaran els punts en funció de la viabilitat financera i comercial i de la valoració de l'equip tècnic i artístic. En el cas de coproducció, la productora radicada a la Comunitat Valenciana haurà d'acreditar el finançament del percentatge que tinga assignat, que serà la documentació que valorarà la comissió. Es valorarà també el pla de difusió en festivals i altres plataformes, així com la repercussió cultural, econòmica i social del projecte. El finançament podrà acreditar-se per mitjà de documentació sobre subvencions rebudes, contractes de televisió, avals bancaris, certificats bancaris que acrediten la disponibilitat econòmica per a afrontar el projecte, etc. Es valorarà aquella documentació que faça referència a la productora radicada a la Comunitat Valenciana. Es valorarà la documentació o declaració que garantisca el compliment de la base 9.2.a i que confirme l'aportació de l'auditoria corresponent o l'aval bancari que la substituïx.
3. Utilització de l'idioma valencià (fins a un màxim de 10 punts).
Per a obtindre el màxim de 10 punts, el sol·licitant haurà de certificar que la versió original del llargmetratge serà en valencià i l'idioma utilitzat pels actors en el rodatge serà majoritàriament el valencià. Una vegada realitzada la producció haurà d'acreditar-se el compliment d'este punt.
4. Realització del rodatge de la producció a la Comunitat Valenciana (fins a un màxim de 15 punts).
El màxim de 15 punts s'atorgarà als projectes el rodatge efectiu dels quals a la Comunitat Valenciana siga de 7 setmanes (35 dies). La puntuació s'aplicarà en funció del temps de rodatge realitzat a la Comunitat Valenciana. Els sol·licitants hauran de presentar detallat un pla de treball on figure el temps total de rodatge i les localitzacions, amb especificació del temps de rodatge a la Comunitat Valenciana. En els llargmetratges d'animació, el màxim de 15 punts s'atorgarà als projectes el procés d'animació dels quals a la Comunitat Valenciana siga de 52 setmanes (260 dies). La puntuació s'aplicarà en funció del temps de rodatge realitzat a la Comunitat Valenciana.
14.2. Qualsevol canvi de caràcter substancial que es produïsca haurà de ser autoritzat pel director de l'Institut Valencià de l'Audiovisual i de la Cinematografia, després de la consulta a la comissió avaluadora. En cas de no notificar els canvis produïts, es revocarà la subvenció.
14.3. L'incompliment per part del beneficiari d'allò que s'ha declarat en el projecte respecte a qualsevol dels punts 1, 3, 4 i 5 de la base 14.1 comportarà la devolució de la subvenció.
14.4. La valoració dels punts 3, 4 i 5 de la base 14.1 només es realitzarà a aquells projectes que hagen obtingut un mínim de 35 punts en la valoració dels punts 1 i 2 de la base 14.1. En cas que el nombre de projectes que superen els 35 punts siga inferior a 5, es rebaixarà a 30 el mínim de punts que cal obtindre perquè es valoren els punts 3, 4 i 5 de la base 14.1. En tot cas, només es valoraran els punts 3, 4 i 5 de la base 14.1 a aquells projectes que hagen obtingut almenys la mitat dels punts del punt 1.a de la base 14.1.
14.5. En el cas de llargmetratges que roden a la Comunitat Valenciana un percentatge inferior al 75% del total, que presenten justificació d'això i que siguen aprovats per la comissió avaluadora, la valoració dels punts 3, 4 i 5 de la base 14.1 només es realitzarà a aquells projectes que hagen obtingut un mínim de 40 punts en la valoració dels punts 1 i 2 de la base 14.1.
15. Avaluació de les sol·licituds
Per a la valoració de les sol·licituds es constituirà una comissió avaluadora nomenada per la direcció de l'IVAC. Actuarà com a president qui ocupe la Vicepresidència de l'IVAC; com a vicepresident la persona que ocupe la direcció de l'IVAC, o qui tinga eixes competències, i com a secretari una persona al servici de l'IVAC. Es nomenaran quatre vocals: dos representants de l'Administració de la Generalitat i dos representants proposats per la Direcció General de RTVV. La comissió avaluadora té facultats per a realitzar, per mitjà dels seus membres, totes les comprovacions que consideren necessàries per a una millor avaluació dels projectes presentats. La comissió avaluadora realitzarà la valoració dels projectes en dos fases; en la primera es valorarà el guió de forma anònima, d'acord amb el punt 1 de la base 14.1; posteriorment es valorarà la viabilitat del projecte, d'acord amb el punt 2 de la base 14.1. Els projectes que superen esta primera selecció passaran a la segona fase, on es valoraran la resta de criteris de valoració (punts 3, 4 i 5 de la base 14.1). Els projectes que obtinguen la major puntuació seran els beneficiaris de les ajudes. L'IVAC podrà sol·licitar informes d'anàlisi i valoració a professionals del sector audiovisual que servisquen de base a la comissió per a l'adjudicació d'estos incentius. El nombre de projectes beneficiaris està condicionat al crèdit pressupostari disponible.